**รายงานการประชุมสภา**

**องค์การบริหารส่วนตำบลกวางโจน**

**๑. เรื่องแถลงนโยบายนายกองค์การบริหารส่วนตำบลกวางโจน**

**๒. เรื่องแต่งตั้งคณะกรรมการจัดทำแผนพัฒนาท้องถิ่น ทั้งสามคณะ**

**๓. เรื่องพิจารณาความเห็นชอบการขออนุญาตเข้าทำประโยชน์ในเขตป่า**

**ตามมาตรา ๕๔ แห่งพระราชบัญญัติป่าไม้ พุทธศักราช ๒๔๘๔**

**๔. เรื่องแต่งตั้งคณะกรรมการกองทุนหลักประกันสุขภาพองค์การบริหารส่วน**

**ตำบลกวางโจน**

**๕. เรื่องแต่งตั้งคณะกรรมการสภา (คณะกรรมการตรวจรายงานประชุม)**

**วันศุกร์ ที่ ๑๑ เดือนกุมภาพันธ์ พ.ศ.๒๕๖๕**

**ณ ห้องประชุมสภาองค์การบริหารส่วนตำบลกวางโจน**

**อำเภอภูเขียว จังหวัดชัยภูมิ**



ที่ ชย ๗๑๔๐๑/ว ๐๔ กิจการสภาองค์การบริหารส่วนตำบลกวางโจน

ตำบลกวางโจน อำเภอภูเขียว

จังหวัดชัยภูมิ ๓๖๑๑๐

๗ กุมภาพันธ์ ๒๕๖๔

เรื่อง เรียกประชุมสภาองค์การบริหารส่วนตำบลกวางโจน สมัยสามัญ สมัยที่ ๑/๒๕๖๕ ครั้งที่ ๑

เรียน คณะผู้บริหารท้องถิ่น/สมาชิกสภาองค์การบริหารส่วนตำบลกวางโจน/ปลัด อบต.กวางโจน

สิ่งที่ส่งมาด้วย ๑.ระเบียบวาระการประชุม จำนวน ๑ ฉบับ

๒.ประกาศกำหนดจำนวนสมัยประชุมสามัญ จำนวน ๑ ฉบับ

๓.บันทึกการประชุมครั้งที่แล้ว จำนวน ๑ ชุด

ด้วยสภาองค์การบริหารส่วนตำบลกวางโจน ได้กำหนดการประชุมสมัยสามัญ ที่ ๑/๒๕๖๕ ครั้งที่ ๑ ระหว่างวันที่ ๘-๒๒ กุมภาพันธ์ ๒๕๖๕ เพื่อดำเนินการตามภารกิจหน้าที่ ที่ต้องขอมติที่ประชุมสภาองค์การบริหารส่วนตำบลกวางโจน และให้การปฏิบัติเป็นไปตามกฎหมายและให้สมาชิกสภาองค์การบริหารส่วนตำบล สามารถปฏิบัติหน้าที่และภารกิจเป็นไปด้วยความเรียบร้อย นั้น

ในการนี้ องค์การบริหารส่วนตำบลกวางโจน จึงเรียนท่านเข้าร่วมประชุมสภา สมัยสามัญ สมัยที่ ๑/๒๕๖๕ ครั้งที่ ๑ ในวันศุกร์ ที่ ๑๑ เดือนกุมภาพันธ์ พ.ศ. ๒๕๖๕ เวลา ๐๙.๐๐ น. ณ ห้องประชุมสภาองค์การบริหารส่วนตำบลกวางโจน

จึงเรียนมาเพื่อโปรดทราบและพิจารณาเข้าร่วมต่อไป

ขอแสดงความนับถือ

ประยงค์ ประชามอญ

(นายประยงค์ ประชามอญ)

ประธานสภาองค์การบริหารส่วนตำบลกวางโจน

-กิจการสภา ฯ

โทร.๐๔๔-๐๕๖๐๓๑-๒

[www.kwangjhone.go.th](http://www.kwangjhone.go.th/)

**“กำเนิดแม่น้ำชี สดุดีพญาแลผู้กล้า ปรางค์กู่เป็นสง่าล้ำค่าพระธาตุชัยภูมิ สมบูรณ์ป่าเขาสรรพาสัตว์**

**เด่นชัดลายผ้าไหม ดอกกระเจียวงามลือไกล อารยธรรมไทยทวารวดี”**

**ระเบียบวาระการประชุมสภาองค์การบริหารส่วนตำบลกวางโจน**

**สมัยสามัญ สมัยที่ ๑/๒๕๖๕ ครั้งที่ ๑**

**ณ ห้องประชุมสภาองค์การบริหารส่วนตำบลกวางโจน**

**วันศุกร์ ที่ ๑๑ เดือนกุมภาพันธ์ พ.ศ. ๒๕๖๕**

\*\*\*\*\*\*\*\*\*\*\*\*\*\*\*\*\*\*\*\*

ระเบียบวาระที่ ๑ เรื่อง ประธานแจ้งให้ที่ประชุมทราบ

๑................................................................................................

๒................................................................................................

๓................................................................................................

ระเบียบวาระที่ ๒ เรื่อง รับรองรายงานการประชุมครั้งที่แล้ว

...................................................................................................

ระเบียบวาระที่ ๓ เรื่อง เรื่องกระทู้ถาม

.....................................................................................................

ระเบียบวาระที่ ๔ เรื่อง เรื่องแจ้งเพื่อทราบ

...................................................................................................

ระเบียบวาระที่ ๕ เรื่อง เสนอเพื่อพิจารณา/เพื่อทราบ

๕.๑ เรื่องเสนอเพื่อพิจารณา

๕.๑.๑ เรื่องแถลงนโยบายนายกองค์การบริหารส่วนตำบลกวางโจน

๕.๑.๒ เรื่องแต่งตั้งคณะกรรมการจัดทำแผนพัฒนาท้องถิ่น ทั้งสามคณะ

๕.๑.๓ เรื่องพิจารณาความเห็นชอบการขออนุญาตเข้าทำประโยชน์ในเขตป่า ตามมาตรา ๕๔ แห่งพระราชบัญญัติป่าไม้ พุทธศักราช ๒๔๘๔

๕.๑.๔ เรื่องแต่งตั้งคณะกรรมการกองทุนหลักประกันสุขภาพองค์การบริหารส่วนตำบลกวางโจน

๕.๑.๕ เรื่องแต่งตั้งคณะกรรมการสภา (คณะกรรมการตรวจรายงานประชุมสภา)

ระเบียบวาระที่ ๖ เรื่อง อื่นๆ (ถ้ามี)

๑. ...................................................................................................

๒. ...................................................................................................

ฯลฯ

รายงานการประชุมสภาองค์การบริหารส่วนตำบลกวางโจน

การประชุมสภาองค์การบริหารส่วนตำบลกวางโจน ครั้งแรก

เมื่อวันศุกร์ ที่ ๑๑ เดือนกุมภาพันธ์ พ.ศ. ๒๕๖๕

ณ ห้องประชุมสภาองค์การบริหารส่วนตำบลกวางโจน

………………………………..

ผู้มาประชุม

|  |  |  |  |
| --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ |
| ๑ | นายประยงค์ ประชามอญ | ประธานสภา ฯ | *นายประยงค์ ประชามอญ* |
| ๒ | นายบุญยัง โพธิ์พรหม | รองประธานสภา ฯ | *นายบุญยัง โพธิ์พรหม* |
| ๓ | นางสุนัดดา สุริยันต์ | ส.อบต. หมู่ที่ ๑ | *นางสุนัดดา สุริยันต์* |
| ๔ | นายสมชาย อ่อนอุทัย | ส.อบต. หมู่ที่ ๒ | *นายสมชาย อ่อนอุทัย* |
| ๕ | นายนิยม มิ่งภูเขียว | ส.อบต. หมู่ที่ ๓ | *นายนิยม มิ่งภูเขียว* |
| ๖ | นายพิทักษ์ โคตรภูเขียว | ส.อบต. หมู่ที่ ๔ | *นายพิทักษ์ โคตรภูเขียว* |
| ๗ | นายสมบูรณ์ เกิดมงคล | ส.อบต. หมู่ที่ ๕ | *นายสมบูรณ์ เกิดมงคล* |
| ๘ | นายสมพิศ ผมเวียง | ส.อบต. หมู่ที่ ๖ | *นายสมพิศ ผมเวียง* |
| ๙ | นายอัตถะยา เสือเขียว | ส.อบต. หมู่ที่ ๗ | *นายอัตถะยา เสือเขียว* |
| ๑๐ | นายโสภิญ กันหาเขียว | ส.อบต. หมู่ที่ ๙ | *นายโสภิญ กันหาเขียว* |
| ๑๑ | นายเสน่ห์ พรหมประเสริฐ | ส.อบต. หมู่ที่ ๑๐ | *นายเสน่ห์ พรหมประเสริฐ* |
| ๑๒ | นางสำราญ บุญจิตร | ส.อบต. หมู่ที่ ๑๑ | *นางสำราญ บุญจิตร* |
| ๑๓ | นางลัดดาพร พันธ์สง่า | ส.อบต. หมู่ที่ ๑๒ | *นางลัดดาพร พันธ์สง่า* |
| ๑๔ | นายสำเรียง เชื้ออ่อน | ส.อบต. หมู่ที่ ๑๔ | *นายสำเรียง เชื้ออ่อน* |
| ๑๕ | นางเมตร นิลบรรพต | ส.อบต. หมู่ที่ ๑๕ | *นางเมตร นิลบรรพต* |
| ๑๖ | นายพินิจ อุปมัย | ส.อบต. หมู่ที่ ๑๖ | *นายพินิจ อุปมัย* |
| ๑๗ | นายพลวัตร ธีรโชติพันธุ์ | ส.อบต. หมู่ที่ ๑๗ | *นายพลวัตร ธีรโชติพันธุ์* |
| ๑๘ | นายสมฤทธิ์ รัตนประทุม | ส.อบต. หมู่ที่ ๑๘ | *นายสมฤทธิ์ รัตนประทุม* |
| ๑๙ | นายชลอ บุญเพ็ง | เลขานุการสภา ฯ | *นายชลอ บุญเพ็ง* |

ผู้ไม่มาประชุม

|  |  |  |  |
| --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ |
|  | - |  |  |

ผู้เข้าร่วมประชุม

|  |  |  |  |
| --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ |
| ๑ | นางพูมใจ ประทุมคำ | นายก อบต. | *นางพูมใจ ประทุมคำ* |
| ๒ | น.ส.กรรณิการ์ ดิเรกโภค | รองปลัด อบต. | *น.ส.กรรณิการ์ ดิเรกโภค* |
| ๓ | นายบรรจง แพรชัยภูมิ | ผอ.กองช่าง | *นายบรรจง แพรชัยภูมิ* |

|  |  |  |  |
| --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ |
| ๔ | นายนิกร มาละ | ผอ.กองสวัสดิการฯ | *นายนิกร มาละ* |
| ๕ | นางน้อมนริศรา หมู่โสภณ | ผอ.กองคลัง | *นางน้อมนริศรา หมู่โสภณ* |
| ๖ | นางสาวลำไพ ทีดินดำ | หัวหน้าสำนักปลัด | *นางสาวลำไพ ทีดินดำ* |
| ๗ | นายคมสันต์ วรรณศรี | นักวิชาการเกษตร | *นายคมสันต์ วรรณศรี* |
| ๘ | นายศรนรินทร์ มังคลา | เจ้าพนักงานสาธาฯ | *นายศรนรินทร์ มังคลา* |
| ๙ | นายไพทูรย์ นาคสุวรรณ | นักวิเคราะห์นโยบาย ฯ | *นายไพทูรย์ นาคสุวรรณ* |
| ๑๐ | นายเกียรติพงษ์ รอดแก้ว | ผู้ช่วยนักวิเคราะห์ฯ | *นายเกียรติพงษ์ รอดแก้ว* |
| ๑๑ | น.ส.สุดารัตน์ โสภี | นิติกร | *น.ส.สุดารัตน์ โสภี* |
| ๑๒ | นายคมสันต์ วรรณศรี | นักวิชาการเกษตรฯ | *นายคมสันต์ วรรณศรี* |
| ๑๓ | นายศรนรินทร์ มังคลา | เจ้าพนักงานสาธารณสุข | *นายศรนรินทร์ มังคลา* |
| ๑๔ | นางนงลักษณ์ บุญมาตย์ | นักวิชาการตรวจสอบภายใน | *นางนงลักษณ์ บุญมาตย์* |
| ๑๕ | นายศุภชัย วันทาเขียว | รองนายก ฯ อบต. | *นายศุภชัย วันทาเขียว* |
| ๑๖ | นายสมบัติ หมู่เมือง | รองนายก ฯ อบต. | *นายสมบัติ หมู่เมือง* |
| ๑๗ | นายจักรพันธ์ เหล่ามะลึก | เลขานายก ฯ อบต. | *นายจักรพันธ์ เหล่ามะลึก* |

**นายชลอ บุญเพ็ง**

**ปลัดองค์การบริหารส่วนตำบลกวางโจน**

**เริ่มประชุม เวลา ๐๙.๐๐ น.**

- เมื่อถึงกำหนดเวลานัดประชุมสมาชิกสภาองค์การบริหารส่วนตำบลกวางโจน มาพร้อมแล้ว นายชลอ บุญเพ็ง เลขานุการสภาองค์การบริหารส่วนตำบลกวางโจน ให้สัญญาณเรียกสมาชิกสภาฯเข้าห้องประชุม และตรวจสอบที่ประชุม เมื่อที่ประชุมพร้อมและครบองค์ประชุมแล้ว เลขานุการสภาองค์การบริหารส่วนตำบลกวางโจน กล่าวเชิญ นายประยงค์ ประชามอญ ประธานสภาองค์การบริหารส่วนตำบลกวางโจน จุดธูปเทียนบูชาพระรัตนตรัย สวดมนต์ไหว้พระ และได้ทำหน้าที่ประธานในที่ประชุมตามระเบียบวาระต่อไป

**ระเบียบวาระที่ ๑ เรื่อง ประธานแจ้งให้ที่ประชุมทราบ**

นายประยงค์ ประชามอญ

ประธานสภา ฯ

- กล่าวเปิดประชุมสภาองค์การบริหารส่วนตำบลกวางโจนสมัยสามัญ สมัยที่ ๑/๒๕๖๕ ครั้งที่ ๑ วันศุกร์ ที่ ๑๑ กุมภาพันธ์ ๒๕๖๕ มีเรื่องที่จะแจ้งให้ที่ประชุมทราบตามระเบียบวาระการประชุม ดังนี้

ระเบียบวาระที่ ๑ เรื่องประธานแจ้งให้ที่ประชุมทราบ

ระเบียบวาระที่ ๒ เรื่องรับรองรายงานการประชุมครั้งที่แล้ว

ระเบียบวาระที่ ๓ เรื่อง เรื่องแจ้งเพื่อทราบ

ระเบียบวาระที่ ๔ เรื่อง กระทู้

ระเบียบวาระที่ ๕ เสนอเพื่อพิจารณา

๕.๑.๑ เรื่องแถลงนโยบายนายกองค์การบริหารส่วนตำบลกวางโจน

๕.๑.๒ เรื่องแต่งตั้งคณะกรรมการจัดทำแผนพัฒนาท้องถิ่น ทั้งสามคณะ

๕.๑.๓ เรื่องพิจารณาความเห็นชอบการขออนุญาตเข้าทำประโยชน์ในเขตป่า ตาม

มาตรา ๕๔ แห่งพระราชบัญญัติป่าไม้ พุทธศักราช ๒๔๘๔

๕.๑.๔ เรื่องแต่งตั้งคณะกรรมการกองทุนหลักประกันสุขภาพองค์การบริหารส่วน

ตำบลกวางโจน

๕.๑.๕ เรื่องแต่งตั้งคณะกรรมการสภา (คณะกรรมการตรวจรายงานการประชุม)

**ระเบียบวาระที่ ๒ เรื่อง รับรองรายงานการประชุมครั้งที่แล้ว**

**นายประยงค์ ประชามอญ**

**ประธานสภา ฯ**

- เรียน นายกองค์การบริหารส่วนตำบลกวางโจน คณะผู้บริหาร สมาชิกสภาองค์การบริหารส่วนตำบล หัวหน้าส่วนราชการ และผู้เข้าร่วมประชุมทุกท่านตามสำเนารายงานการประชุมสภาองค์การบริหารส่วนตำบลกวางโจน ครั้งแรก เมื่อวันจันทร์ ที่ ๗ กุมภาพันธ์ ๒๕๖๕ ที่ได้ส่งให้สมาชิกาสภาสมาชิกทุกท่าน ขอให้ตรวจสอบข้อความในรายงานการประชุมว่าถูกต้องหรือไม่เพื่อจะได้แก้ไขรายงานการประชุมให้ถูกต้องต่อไป ขอให้ที่ประชุมช่วยกันตรวจสอบและแก้ไข ข้อความที่ตกหล่นหรือหรือข้อความไม่ถูกต้องไปทีละหน้า

- เมื่อที่ประชุมเห็นชอบในการแก้ไขข้อความให้ถูกต้องแล้ว จึงขอมติที่ประชุมสภาองค์การบริหารส่วนตำบลกวางโจน เมื่อ วันจันทร์ ที่ ๗ กุมภาพันธ์ พ.ศ. ๒๕๖๕ โปรดยกมือ

มติที่ประชุม -รับรองรายงานการประชุมครั้งที่แล้วเป็นเอกฉันท์-

**ระเบียบวาระที่ ๓ เรื่อง เรื่องกระทู้ถาม**

**นายประยงค์ ประชามอญ**

**ประธานสภา ฯ**

**ที่ประชุม -ไม่มี-**

**ระเบียบวาระที่ ๔ เรื่อง เรื่องแจ้งเพื่อทราบ**

**นายประยงค์ ประชามอญ**

**ประธานสภา ฯ**

**ที่ประชุม -ไม่มี**

**ระเบียบวาระที่ ๕ เรื่อง เสนอเพื่อพิจารณา/เพื่อทราบ**

**๕.๑ เรื่องเสนอเพื่อพิจารณา**

๕.๑.๑ เรื่องแถลงนโยบายนายกองค์การบริหารส่วนตำบลกวางโจน

**นายประยงค์ ประชามอญ**

**ประธานสภา ฯ**

- ขอเชิญนายกองค์การบริหารส่วนตำบลกวางโจน แถลงนโยบาย ปี พ.ศ. ๒๕๖๕

**นางพูมใจ ประทุมคำ**

**นายกองค์การบริหารส่วนตำบลกวางโจน**

คำแถลงนโยบาย ของนายกองค์การบริหารส่วนตำบลกวางโจนนางพูมใจ ประทุมคำแถลงต่อ

สภาองค์การบริหารส่วนตำบลกวางโจน วันศุกร์ ที่ 11 เดือนกุมภาพันธ์ พ.ศ.2565 เรียน ประธานสภาองค์การบริหารส่วนตำบลกวางโจน และสมาชิกสภาองค์การบริหารส่วนตำบลกวางโจน ผู้ทรงเกียรติทุกท่าน ตามที่สำนักงานคณะกรรมการการเลือกตั้งประจำจังหวัดชัยภูมิ ได้มีหนังสือประกาศคณะกรรมการเลือกตั้ง เรื่องผลการเลือกตั้งนายกองค์การบริหารส่วนตำบลกวางโจน อำเภอภูเขียว จังหวัดชัยภูมิ ลงวันที่ 27 มกราคม 2565 ได้รับรองการได้รับเลือกตั้งเป็นนายกองค์การบริหารส่วนตำบลกวางโจน ตามที่ได้มีการประกาศเลือกตั้งนายกองค์การบริหารส่วนตำบลกวางโจน เมื่อวันที่ 25 มกราคม 2565 โดยได้ดำรงตำแหน่งนับตั้งแต่วันที่เลือกตั้งนั้น

อาศัยอำนาจตามความมาตรา 58/5 แห่งพระราชบัญญัติสภาตำบลและองค์การบริหารส่วน

ตำบล พ.ศ. 2537 และที่ไขเพิ่มเติม (ฉบับที่ 7) พ.ศ.2562 ที่บัญญัติว่า “ก่อนนายกองค์การบริหารส่วนตำบลเข้ารับหน้าที่ให้ประชาชนให้ประธานสภาองค์การบริหารส่วนตำบลเรียกประชุมสภาฯเพื่อให้นายกองค์การบริหารส่วนตำบลกวางโจนแถลงนโยบายต่อสภาองค์กาบริหารส่วนตำบลกวางโจนโดยไม่มีการลงมติ ทั้งนี้ภายใน 30 วันนับแต่วันประกาศผลการเลือกตั้งและการแถลงนโยบายให้สมาชิกสภาองค์การบริหารส่วนตำบลทุกท่านที่มาประชุมทราบ”

ดิฉันนางพูมใจ ประทุมคำ นายกองค์การบริหารส่วนตำบลกวางโจน ขอกราบขอบพระคุณพี่

น้องชาวตำบลกวางโจน ด้วยความจริงใจ ที่ได้มอบความไว้วางใจให้ดิฉันได้รับโอกาสเข้ามาทำงานในตำแหน่งนายกองค์การบริหารส่วนตำบลกวางโจนในครั้งนี้ และขอแสดงความยินดีกับท่านประธานสภาฯ รองประธานสภา และสมาชิกสภาทุกท่านที่ได้รับการเลือกตั้งโดยได้รับความไว้วางใจจากพี่น้องประชาชนในแต่ละหมู่บ้านให้เข้ามาปฏิบัติหน้าที่อันสำคัญและมีเกียรติในฐานะนิติบัญญัติในสภาองค์การบริหารส่วนตำบลกวางโจนแห่งนี้ ท่านทั้งหลาย ดิฉันขอให้วาระอันสำคัญ ณ สภาฯ แห่งนี้เพื่อแถลงให้เห็นถึงความมุ่งมั่นและตั้งใจของดิฉันและทีมบริหารที่ประสงค์จะให้นโยบายในแต่ละด้านได้รับการนำไปขับเคลื่อนสู่การปฏิบัติที่สัมฤทธิ์ผลอย่างทัดเทียม ทั่วถึง ทันที ตามเจตนารมณ์และสัญญาประชาคมที่ได้ให้ไว้กับพี่น้องประชาชนสู่การพัฒนาอย่างยั่งยืนของตำบลกวางโจนเป็นสุขถ้วนหน้า ดิฉันในฐานะนายกองค์การบริหารส่วนตำบลกวางโจนและคณะผู้บริหารได้กำหนดนโยบายการบริหารนี้ ให้สอดคล้องกับอำนาจหน้าที่ที่ต้องทำตามอำนาจหน้าที่ที่กฎหมายกำหนดสอดคล้องกับแผนยุทธศาสตร์ชาติ 20 ปี (พ.ศ.2567 -2579) แผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560 -2564) แผนพัฒนาจังหวัด แผนพัฒนาอำเภอ แผนพัฒนาองค์การบริหารส่วนตำบลกวางโจน รวมทั้งนโยบายเร่งด่วนของรัฐบาล นโยบายเร่งด่วนของจังหวัด และประการสำคัญยิ่งคือ ความต้องการของ

ประชนชาวตำบลกวางโจน ซึ่งเป็นนโยบายที่ได้เสนอเป็นสัญญาประชาคมในระหว่างการหาเสียงเลือกตั้ง ตำบลกวางโจน มีความหลากหลายในด้านอาชีพ วัฒนธรรม และทรัพยากรธรรมชาติ ในขณะเดียวกันยังมีปัญหาที่ต้อง

แก้ไขและปรับปรุงอีกมากมาย ไม่ว่าจะเป็นปัญหาเรื่องน้ำประปาภายในหมู่บ้าน ไฟฟ้าแสงสว่าง ไฟฟ้าสาธารณะ ปัญหาด้านสิ่งแวดล้อม ปัญหาด้านคุณภาพชีวิต ปัญหาด้านยาเสพติด ฯลฯ ท่านประธานสภาที่เคารพ นโยบายที่ได้กำหนดและแถลงต่อสภาองค์การบริหารส่วนตำบลในครั้งนี้ ประกอบด้วยนโยบาย 2 ส่วน ส่วนที่ 1 นโยบายเร่งด่วน ส่วนที่ 2 นโยบายพัฒนาโดยรวมด้านต่าง ๆ เพื่อใช้เป็นกรอบกำหนดแนวทางในการบริหารและพัฒนาในวาระดำรงตำแหน่ง 4 ปี ดังนี้

1 .นโยบายเร่งด่วนเป็นภาระงานที่ต้องดำเนินการโดยเร็วเพื่อความต้องการและบรรเทาความ

เดือดร้อนที่มีความจำเป็นต่อการพัฒนาคุณภาพชีวิตของประชาชนโดยรวมในตำบลกวางโจน

* 1. ส่งเสริมการมีส่วนร่วมของประชาชน องค์กรภาครัฐและเครือข่ายชุมชนในการ

พัฒนาตำบลอย่างเป็นรูปธรรม

* 1. บริหารงานด้วยความเป็นธรรม ซื่อสัตย์ โปร่งใส ตามระเบียบข้อกฎหมาย เพื่อ

ประโยชน์สูงสุดในตำบลกวางโจน

* 1. ปรับปรุงซ่อมแซม สาธารณูปโภค สาธารณูปการ ภายในตำบลให้กลับมาใช้ตาม

สภาพเดิม

* 1. ให้ความสำคัญในการแก้ไขปัญหายาเสพติด ทั้งในระดับหมู่บ้าน ระดับตำบล

ระดับอำเภอ และระดับจังหวัดอย่างจริงจัง

1.5 จัดการปัญหาเรื่องขยะมูลฝอยและสิ่งปฏิกูลและมลพิษให้มีประสิทธิภาพ

2. นโยบายการพัฒนาทั่วไป ตามยุทธศาสตร์องค์การบริหารส่วนตำบลกวางโจนเป็นงานที่ต้อง

ดำเนินการตามกรอบการพัฒนาและตามอำนาจหน้าที่การจัดทำบริการสาธารณะขององค์การบริหารส่วนตำบล เพื่อให้บริการและพัฒนาคุณภาพชีวิตของประชาชนโดยรวม แบ่งออกเป็น 5 ด้านดังนี้

1. นโยบายด้านโครงสร้างพื้นฐาน

1.1 พัฒนาปรับปรุงถนนเชื่อมระหว่างหมู่บ้านตำบลให้ได้มาตรฐานและอยู่ในสภาพ

พร้อมใช้งานได้เพื่อความสะดวกในการสัญจรไปมา ของรับการสนับสนุนงบประมาณอย่างเร่งด่วน

1.2 การพัฒนาปรับปรุงระบบน้ำประปาภายในหมู่บ้าน พัฒนาระบบน้ำเพื่อ

การเกษตร แหล่งน้ำธรรมชาติ น้ำเพื่อการอุปโภคบริโภคให้มีประสิทธิภาพและเพียงพอเพื่อคุณภาพชีวิตที่ดีของพี่น้องประชาชนในตำบลกวางโจน

1.3 พัฒนาขยายเขตระบบไฟฟ้า ไฟฟ้าแสงสว่าง ไฟฟ้าเพื่อการเกษตรไฟฟ้าสาธารณะ

พลังงานแสงอาทิตย์ให้ครอบคลุมมากยิ่งขึ้นเพื่ออำนวยความสะดวกในการดำรงชีวิตและความปลอดภัยในชีวิตและทรัพย์สินตลอดจนในการประกอบสัมมาอาชีพ

* 1. มุ่งประสานงานขอความร่วมมือกับองค์กรปกครองส่วนท้องถิ่นอื่นส่วนราชการ

และองค์กรภาครัฐอื่นๆ เพื่อรับการสนับสนุนงบประมาณ สนับสนุนการจัดทำบริการสาธารณะแก่พี่น้องประชาชน

* 1. พัฒนาระบบการกระจายข่าวสาร ข้อมูล เพื่อให้เกิดประโยชน์คลอบคลุมทั้งตำบล

2. นโยบายด้านเศรษฐกิจ

2.1 ส่งเสริมการรวมกลุ่มอาชีพ เพื่อพัฒนารายได้ของครัวเรือนให้มีคุณภาพที่ดี สู่

ชุมชนเข้มแข็งและเสริมสร้างความเข้มแข็งของเศรษฐกิจในระดับรากฐานให้ประชาชนมีรายได้เพิ่มขึ้นนอกเหนือจากรายได้หลัก

2.2 ส่งเสริม กลุ่มอาชีพต่างๆ โดยการประสานขอรับการสนับสนุนจากองค์กรภาครัฐ

ที่เกี่ยวข้อง

2.3 ส่งเสริมพัฒนาสนับสนุนกลุ่มผู้ผลิตทางการเกษตร รวมทั้งการสร้างเครือข่ายการ

เรียนรู้ควบคู่ภูมิปัญญาท้องถิ่นตามแนวคิดเศรษฐกิจพอเพียง

2.4 ส่งเสริมการทำการเกษตรผสมผสาน เกษตรอินทรีย์ ปุ๋ยชีวภาพ เพื่อลดต้นทุนการ

ผลิตและฟื้นฟูสภาพดินและน้ำ

2.5 ส่งเสริมสนับสนุน การพัฒนาฝีมือแรงงาน การฝึกอาชีพเพื่อสร้างงานเพิ่มรายได้

ดำเนินการเองและขอรับการสนับสนุนงบประมาณจากองค์กรภาครัฐที่เกี่ยวข้อง

2.6 ส่งเสริมให้มีศูนย์ประสานงานและจำหน่ายสินค้าหนึ่งตำบลหนึ่งผลิตภัณฑ์

(OTOP) ประจำตำบลกวางโจน

3. นโยบายด้านพัฒนาสังคม

3.1 ด้านการศึกษา

3.1.1 ส่งเสริมและพัฒนาการศึกษาทุกระดับ เพื่อเสริมสร้างพัฒนาการของ

เด็กระดับปฐมวัยและเสริมสร้างความรู้ให้แก่นักเรียนระดับประถมศึกษา ในเขตพื้นที่โรงเรียนในตำบลกวางโจน

3.1.2 สนับสนุนให้ข้าราชการ เจ้าหน้าที่ และผู้ดูแลเด็กให้ได้รับการฝึกอบรม

เพื่อเพิ่มศักยภาพของบุคลากรให้สามารถพัฒนาองค์กรเพิ่มขีดความสามารถในการให้บริการประชาชนให้มีคุณภาพและมีประสิทธิภาพมากยิ่งขึ้น

3.1.3 ส่งเสริมให้ศูนย์พัฒนาเด็กเล็ก เป็นศูนย์กลางการ เสริมสร้าง

พัฒนาการของเด็กระดับปฐมวัย ทั้งด้านร่างกาย อารมณ์ และจิตใจ ควบคุมคุณภาพอาหารให้ถูกต้องตามหลักโภชนาการ ปรับปรุงศูนย์ให้ได้มาตรฐานและสุขลักษณะ

3.1.4 สนับสนุนและส่งเสริมโรงเรียนในตำบลกวางโจนในการจัดกิจกรรม

ด้านวิชาการ การศึกษา เพื่อเพิ่มทักษะการเรียนรู้ของนักเรียนระดับประถมศึกษา

3.1.5 ส่งเสริมให้มีศูนย์การเรียนรู้ชุมชนประจำตำบล เพื่อเป็นศูนย์กลางการ

เรียนรู้ และเป็นแหล่งให้บริการข้อมูลข่าวสาร ทั้งข้อมูลด้านชุมชนและด้านวิชาการแก่นักเรียน นักศึกษา ศูนย์การศึกษานอกโรงเรียนและผู้ที่สนใจ

3.2 นโยบายด้านการอนุรักษ์วัฒนธรรม ประเพณี และภูมิปัญญาท้องถิ่น

3.2.1 สนับสนุนงานประเพณีและวันสำคัญทางพระพุทธศาสนา เพื่อให้

วัฒนธรรมประเพณีได้รับการอนุรักษ์สืบทอดถึงชนรุ่นหลัง เช่น งานประเพณีสงกรานต์ประเพณีลอยกระทง และสนับสนุนกิจกรรมที่วัดในเขตตำบลกวางโจนที่ได้จัดขึ้น

3.2.2 ส่งเสริมและสนับสนุนโรงเรียนในเขตตำบลกวางโจน ในการจัด

กิจกรรมด้านอนุรักษ์วัฒนธรรมประเพณีและภูมิปัญญาท้องถิ่นเพื่อเพิ่มทักษะการเรียนรู้และสร้างเสริมคุณธรรมจริยธรรมแก่นักเรียนระดับประถมศึกษา

3.2.3 จัดให้มีการบำรุงรักษาศิลปะ จารีตประเพณี ภูมิปัญญาท้องถิ่น และ

วัฒนธรรมอันดีของตำบลกวางโจน

3.3 นโยบายด้านสวัสดิการและการพัฒนาคุณภาพชีวิต

3.3.1 ส่งเสริมงานสวัสดิการชุมชน สนับสนุนเบี้ยยังชีพให้แก่ผู้สูงอายุ

ผู้ด้อยโอกาส คนพิการและผู้ป่วยเอดส์

3.3.2 ส่งเสริมงานสังคมสงเคราะห์ชุมชน อบรมให้ความรู้ สร้างงาน สร้าง

โอกาส สร้างอาชีพให้กับคนยากจน ผู้ด้อยโอกาส ให้มีความมั่นคงเพื่อการพัฒนาคุณภาพชีวิตที่ดี

3.3.3 ส่งเสริมสนับสนุนการจัดกิจกรรมเพื่อส่งเสริมคุณภาพชีวิตของผู้สูงอายุ

เด็ก สตรี คนพิการ และผู้ด้อยโอกาส โดยให้โรงพยาบาลส่งเสริมสุขภาพตำบลและอาสาสมัครสาธารณสุขมูลฐานชุมชน (อสม.)ร่วมกับองค์การบริหารส่วนตำบลกวางโจนได้รับการดูแลจากองค์กรภาครัฐและเอกชนทำให้คุณภาพชีวิตดีขึ้น

3.4 นโยบายด้านสาธารณสุข

3.4.1 สนับสนุนการป้องกันและควบคุมโรคติดต่อไวรัสโคโรนา (COVID -19)

โดยเน้นการมีส่วนร่วมของประชาชน เพื่อให้ประชาชนมีความเข้าใจและได้รับความรู้ในเรื่องของโรคภัยต่างๆ สามารถป้องกันตนเองได้

3.4.2 ส่งเสริมบทบาทของอาสาสมัครสาธารณสุข (อสม.) ให้มีความพร้อม

และมีศักยภาพในการจัดการงานบริการสาธารณสุขมูลฐานอย่างมีประสิทธิภาพ

3.4.3 ดำเนินการและสนับสนุนการดำเนินการเฝ้าระวังการป้องกันและแก้ไข

โรคติดต่อและโรคระบาด

3.4.4 สนับสนุน การจัดให้มีบริการทางการแพทย์ในระดับตำบลโดยการ

ประสานงานให้แพทย์จากโรงพยาบาลของรัฐร่วมกับโรงพยาบาลส่งเสริมสุขภาพตำบลเพื่อบริการตรวจโรคแก่ประชาชนในตำบลกวางโจน

3.5 นโยบายด้านการป้องกันและบรรเทาสาธารณภัย

3.5.1 สนับสนุนการฝึกอบรมอาสาสมัครป้องกันภัยฝ่ายพลเรือน (อปพร.)

เพื่อพัฒนาศักยภาพและเพิ่มขีดความสามารถในการป้องกันช่วยเหลือผู้ประสบภัยและสาธารณภัย ทั้งภายในและนอกสถานที่

3.5.2 สนับสนุนและจัดอุปกรณ์ในการปฏิบัติหน้าที่ป้องกันและบรรเทาสา

ธารณภัย

3.5.3 สนับสนุนกิจกรรมการรณรงค์ด้านการจราจรเพื่อความปลอดภัยใน

การใช้เส้นทางคมนาคมและยานพาหนะของพี่น้องประชาชนโดยเฉพาะในช่วงเทศกาล

3.5.4 ส่งเสริมและสนับสนุนการจัดระบบความปลอดภัยและรักษาความสงบ

เรียบร้อยการเข้าร่วมกิจกรรมในงานพิธีต่างๆภายในเขตตำบลกวางโจน

3.6 นโยบายด้านการป้องกันแก้ไขปัญหายาเสพติด

3.6.1 สนับสนุนการแก้ไขปัญหายาเสพติดร่วมกับตำรวจ กำนัน ผู้ใหญ่บ้าน

ผู้นำชุมชน และสถาบันครอบครัวเพื่อลดปัญหายาเสพติดและให้โอกาสผู้ติดยาได้กลับมาใช้ชีวิตร่วมกับคนอื่นๆในสังคมได้

3.6.2 ส่งเสริมและสนับสนุนสถาบันครอบครัวให้รู้ถึงคุณและโทษของยาเสพ

ติด เพื่อเป็นพื้นฐานในการลดปัญหาสังคมและเน้นการปลูกฝังคุณธรรมจริยธรรมและค่านิยมที่ดีแก่บุคลากรในครอบครัว

3.6.3 ส่งเสริมและสนับสนุนการรณรงค์ป้องกันและควบคุมการแพร่ระบาด

ของยาเสพติด ทั้งในระดับหมู่บ้าน ตำบล อำเภอ และในระดับจังหวัด

3.7 นโยบายด้านกีฬาและนันทนาการ

3.7.1 จัดการและส่งเสริมให้องค์การบริหารส่วนตำบลกวางโจนเป็นศูนย์

ออกกำลังกายและนันทนาการประจำตำบล เพื่อให้ประชาชนมีสถานที่ที่เหมาะสมและเป็นศูนย์รวม

3.7.2 ปรับปรุงสนามกีฬาและยกระดับการแข่งขันกีฬาต้านยาเสพติด

องค์การบริหารส่วนตำบลประจำปีให้ได้มาตรฐานเพื่อสร้างความเป็นเลิศทางการกีฬาและสร้างนักกีฬาให้กับตำบล

3.7.3 สนับสนุนและส่งเสริมนักเรียน ประชาชน เข้าร่วมการแข่งขันกีฬา

ระดับอำเภอและระดับจังหวัดเพื่อสร้างเครือข่ายเชื่อมความสัมพันธ์ระหว่างองค์กรและชุมชน

3.7.4 ส่งเสริมให้ศูนย์กีฬาประจำหมู่บ้านเป็นศูนย์กีฬาชุมชน เพื่อสร้างเสริม

ทักษะและให้ความรู้เรื่องการเล่นกีฬาอย่างถูกวิธีแก่เด็กและเยาวชน

3.7.5 ส่งเสริมให้มีสวนสาธารณะ สนามเด็กเล่น เพื่อนันทนาการการพักผ่อน

หย่อนใจและออกกำลังกายแก่ผู้ที่อยู่ในพื้นที่

4. นโยบายด้านสิ่งแวดล้อมและทรัพยากรธรรมชาติ

4.1 ดำเนินการและส่งเสริมสนับสนุนการพัฒนาบำรุงรักษา

ทรัพยากรธรรมชาติและสิ่งแวดล้อมในท้องถิ่นตำบล

4.2 ส่งเสริมสนับสนุนการปรับภูมิทัศน์ขององค์กรชุมชนหมู่บ้านและ

สภาพแวดล้อมภายในตำบลให้มีสภาพที่ดียิ่งขึ้น

4.3 ส่งเสริมให้ประชาชนมีส่วนร่วมในการบริหารจัดการพื้นที่ป่าเพื่อการใช้

ประโยชน์จากป่าไม้อย่างยั่งยืน

4.4 ส่งเสริมให้มีการจัดตั้งองค์กรชุมชนเชิงอนุรักษ์ เพื่อเพิ่มพื้นที่ป่าไม้ สร้าง

จิตสำนึก และสร้างเครือข่ายชุมชนในการดูแลรักษาทรัพยากรธรรมชาติอย่างยั่งยืน

4.5 ส่งเสริมและรณรงค์สร้างจิตสำนึกให้ประชาชนแยกขยะก่อนทิ้ง โดยจัด

ให้มีบ่อฝังขยะประจำครัวเรือนเพื่อลดปัญหาขยะในครัวเรือนและชุมชน

4.6 ประสานความร่วมมือกับองค์กรปกครองส่วนท้องถิ่นอื่น ส่วนราชการ

รัฐวิสาหกิจ และองค์กรภาครัฐ ในการกำจัดขยะมูลฝอยสิ่งปฏิกูลอย่างมีประสิทธิภาพในการแก้ไขปัญหาสิ่งแวดล้อม และบริการสาธารณะ

4.7 ควบคุมดูแลกิจการที่เป็นอันตรายต่อสุขภาพไม่ให้ส่งผลเสียต่อสุขภาพ

อนามัย ของประชาชน และส่งผลเสียต่อสภาพแวดล้อมในตำบล

4.8 ส่งเสริมการท่องเที่ยวเชิงอนุรักษ์ ป่าเขา ของชุมชนในตำบลกวางโจน

5. นโยบายด้านพัฒนาการบริหารการเมือง การปกครอง และบริหารจัดการองค์กร

5.1 จัดระเบียบที่ว่าการองค์การบริหารส่วนตำบลกวางโจนให้เป็นองค์กร

ต้นแบบในการให้บริการต้อนรับด้วยรอยยิ้มเอาใจใส่เต็มใจให้บริการโดยยึดหลักการประชาชนและผู้รับบริการเป็นศูนย์กลาง “มาแล้วอยากกลับมาอีก”

5.2 ส่งเสริมพัฒนาทักษะความรู้ความสามารถของพนักงาน เจ้าหน้าที่ ลด

ขั้นตอนและพัฒนาระบบเทคโนโลยีสารสนเทศ เพื่อประสิทธิภาพการปฏิบัติงาน ให้บริการประชาชนด้วยความรวดเร็ว ถูกต้อง เสมอภาค และเป็นธรรม

5.3 พัฒนาปรับปรุงงานการจัดเก็บรายได้ การจัดเก็บภาษี และค่าธรรมเนียม

ใบอนุญาตให้มีประสิทธิภาพทั่วถึงและเป็นธรรมยิ่งขึ้นเพื่อนำรายได้มาบริหารพัฒนาท้องถิ่น

5.4 บริหารราชการและบริการจัดการโดยยึดหลัก PDCA บริหารบ้านเมือง

ด้วยหลักธรรมาภิบาล ซึ่งประกอบด้วย หลักนิติธรรม หลักคุณธรรม เน้นความโปร่งใส รู้รับผิดชอบและ ความคุ้มค่า เพื่อพี่น้องประชาชนในตำบล

5.5 บริหารราชการและบริหารจัดการโดยยึดถือการมีส่วนร่วมของประชาชน

ทุกภาคส่วนในการบริหารท้องถิ่นร่วมกัน ทั้งข้อเสนอแนะ แสดงความคิดเห็น และสามารถตรวจสอบได้

ท่านประธานสภาองค์การบริหารส่วนตำบลกวางโจนที่เคารพ นโยบายที่ ดิฉันได้แถลงต่อสภา

องค์การบริหารส่วนตำบลกวางโจนไปแล้วนั้น ได้ตั้งอยู่บน พื้นฐานประโยชน์สุขของประชาชนตำบลกวางโจน โดยวิธีการบริหารกิจการบ้านเมืองและสังคมที่ดี และคำนึงถึงการมีส่วนร่วมของประชาชน ในการจัดทำแผนพัฒนาองค์การบริหารส่วนตำบล การจัดทำงบประมาณ การจัดซื้อจัดจ้าง การตรวจสอบ การประเมินผลการปฏิบัติงาน และการเปิดเผยข้อมูลข่าวสาร ตามที่กฎหมายกำหนดทุกประการ

ท่านประธานสภาองค์การบริหารส่วนตำบลกวางโจน และสมาชิกสภาองค์การบริหารส่วน

ตำบลกวางโจนที่เคารพทุกท่าน

ลำพังตัวดิฉันหรือคณะผู้บริหารเพียงฝ่ายเดียว คงไม่สามารถบันดาลให้นโยบายที่ ดิฉันและ

คณะผู้บริหารได้แถลงไว้ต่อสภาอันทรงเกียรติในวันนี้ประสบความสำเร็จลุล่วงไปได้อย่างแน่นอน หากไม่ได้รับความร่วมมือจากฝ่ายนิติบัญญัติ คือ สมาชิกสภาองค์การบริหารส่วนตำบลกวางโจนทุกท่านที่มาประชุมพร้อมกันอยู่ ณ ที่นี้ ซึ่งท่านได้รับความไว้วางใจจากพี่น้องประชาชนแต่ละหมู่บ้านให้เข้ามาเป็นตัวแทนเพื่อออกกฎหมายและผลักดันงบประมาณเพื่อใช้ในการพัฒนาท้องถิ่นของเรา ดิฉันเชื่อเหลือเกินว่า การที่พี่น้องประชาชนเลือกท่านทั้งหลาย เลือกดิฉันและคณะผู้บริหารเข้ามาทำหน้าที่ในฐานะตัวแทนในครั้งที่ จะเป็นเครื่องยืนยันได้เป็นอย่างดีว่า เรามีนโยบายและเป้าหมาย ในการทำงานที่ตรงกัน

สุดท้ายนี้ ดิฉันหวังเป็นอย่างยิ่งว่า การปฏิบัติหน้าที่ในฐานะหัวหน้าฝ่ายบริหารของดิฉันจะ

ได้รับการสนับสนุนและร่วมมือร่วมใจจากทุกท่านเป็นอย่างดีในการที่จะแปลงนโยบายไปสู่การปฏิบัติให้เกิดสัมฤทธิผลสูงสุด นั่นคือประโยชน์สุขของพี่น้องประชาชนชาวตำบลกวางโจนทุกคน ตามนโยบายที่ได้แถลงต่อสภาองค์การบริหารส่วนตำบลกวางโจนในวันนี้ ขอบคุณค่ะ

**นางพูมใจ ประทุมคำ**

**นายกองค์การบริหารส่วนตำบลกวางโจน**

-ในส่วนของการแต่งตั้งรองนายกองค์การบริหารส่วนตำบลกวางโจน และเลขานุการนายกองค์การบริหารส่วนตำบลกวางโจน ดังนี้

๑.นายสมบัติ หมู่เมือง เป็น รองนายกองค์การบริหารส่วนตำบลกวางโจน คนที่ ๑

๒.นายศุภชัย วันทาเขียว เป็น รองนายกองค์การบริหารส่วนตำบลกวางโจน คนที่ ๒

๓.นายจักรพันธ์ เหล่ามะลึก เป็น เลขานุการนายกองค์การบริหารส่วนตำบลกวางโจน

จึงเรียนมาเพื่อโปรดทราบ และเป็นการประสานงานอย่างรวดเร็วและตอบสนองความ

ต้องการของประชาชน จึงเรียนมาเพื่อทราบ

**นายประยงค์ ประชามอญ**

**ประธานสภา ฯ**

-เชิญท่านสมาชิกสภา ฯ ทุกท่านได้เสนอความคิดเห็น เชิญครับ

**นายบุญยัง โพธิ์พรหม**

**ส.อบต. ม.๘**

-เรียนประธานสภา นายกองค์การบริหารส่วนตำบลกวางโจน สมาชิกสภาทุกท่าน ขอเสนอใน

ด้านเศรษฐกิจ เนื่องมาจากที่ว่าในตำบลกวางโจนประชาชนมีรายได้น้อยมากในส่วนครัวเรือนที่ไม่ได้ประกอบอาชีพหรือมีรายได้หลักจะไม่มีรายได้เสริม อยากให้ช่วยเรื่องอาชีพเสริมหรือรายได้เสริมในครัวเรือน หรือมีการอบรมอาชีพที่สามารถสร้างรายได้หรือต่อยอดให้กับประชาชนในตำบลกวางโจนได้ ขอยกตัวอย่าง หมู่ ๘ ในแต่ละเดือนจะมีรายได้เสริมจากอาชีพเสริมที่ประชาชนในหมู่บ้านร่วมกันทำเพื่อหารายได้ตกเดือนละ ๔๐๐,๐๐๐๐ ต่อเดือนที่มีเงินหมุนเวียนมาในหมู่บ้าน จึงอยากให้ท่านนายกมองเห็นความสำคัญด้านเศรษฐกิจของประชาชนในตำบลกวางโจนเป็นอันดับต้นๆ

**นางสุนัดดา สุริยันต์**

**ส.อบต.หมู่ที่ ๑**

-เรียนประธานสภา นายกองค์การบริหารส่วนตำบลกวางโจน สมาชิกสภาทุกท่าน ขอเสนอใน

ด้านพัฒนาสังคมและด้านเศรษฐกิจ ในส่วนของผู้ป่วยติดเตียงซึ่งครอบครัวหรือผู้ดูแลไม่มีรายได้ และรายได้น้อยมาก อยากให้มองเห็นความสำคัญหรือหารายได้ อาชีพเสริมให้กับผู้ดูแลผู้ป่วยติดเตียงภายในครอบครัว ทั้ง 18 หมู่บ้าน เพื่อสร้างรายได้ให้กับประชาชนกลุ่มผู้ดูแลผู้ป่วยติดเตียงให้มีรายได้เพิ่มขึ้น และอีกด้านที่อยากให้มองเห็นคือ ด้านส่งเสริมอาชีพ ซึ่งอยากให้ส่งเสริมในเรื่องอาชีพที่เป็นจุดเด่นของตำบลกวางโจน คือ สิ่งทอ ไม่ว่าจะเป็น ทอเสื่อ จักรสาน ฯ โดยการมีการฝึกอบรม หรือให้มีการไปศึกษาดูงานในสถานที่ที่มีความโดดเด่นในด้านสิ่งทอ เพื่อได้นำความรู้มาปรับปรุงและพัฒนาต่อยอดไปอีกด้วย

**นายโสภิญ กันหาเขียว**

**ส.อบต. ม.9**

-เรียนประธานสภา นายกองค์การบริหารส่วนตำบลกวางโจน สมาชิกสภาทุกท่าน ขอเสนอใน

ด้านโครงสร้างพื้นฐาน เรื่องการปรับปรุงระบบน้ำภายในหมู่บ้านทุกหมู่บ้าน

**นายเสน่ห์ พรหมประเสริฐ**

**ส.อบต. ม.10**

-เรียนประธานสภา นายกองค์การบริหารส่วนตำบลกวางโจน สมาชิกสภาทุกท่าน ขอเสนอใน

เรื่องไฟฟ้า ซึ่งประชาชนได้มีความเดือดร้อนในส่วนของไฟฟ้าเข้าสู่พื้นที่การเกษตร เข้าสวน ขอยกตัวอย่าง บ้านนาล้อม ม.10 ซึ่งไฟฟ้าไม่เพียงพอในส่วนของถนนเข้าสู่พื้นที่การเกษตร

**นายนิยม มิ่งภูเขียว**

**ส.อบต. ม.3**

-เรียนประธานสภา นายกองค์การบริหารส่วนตำบลกวางโจน สมาชิกสภาทุกท่าน ขอเสนอ

เรื่องการก่อสร้างถนนเพื่อเข้าสู่พื้นที่ทางการเกษตร เพราะฤดูฝนเส้นทางสัญจรลำบากมากรถยนต์ไม่สามารถสัญจรได้

**นายพินิจ อุปมัย**

**ส.อบต. ม.6**

-เรียนประธานสภา นายกองค์การบริหารส่วนตำบลกวางโจน สมาชิกสภาทุกท่าน ขอเสนอ

เรื่องการก่อสร้างถนนซึ่งแต่ละหมู่บ้านย่อมมีความต้องการเป็นลำดับต้นๆ

**นายสำราญ บุญจิตร**

**ส.อบต. ม.11**

-เรียนประธานสภา นายกองค์การบริหารส่วนตำบลกวางโจน สมาชิกสภาทุกท่าน ขอเสนอ

เรื่องการปรับปรุงพัฒนาในส่วนของคลองลำห้วยหมาตายซึ่งเป็นคลองที่สำคัญของประชาชนที่ใช้ไว้อุปโภค บริโภคด้วย

**นางลัดดาพร พันธ์สง่า**

**ส.อบต. ม.12**

-เรียนประธานสภา นายกองค์การบริหารส่วนตำบลกวางโจน สมาชิกสภาทุกท่าน ขอเสนอ

เรื่องการปรับปรุงและแก้ไขน้ำในหนองฉิม ซึ่งประชาชนส่วนมากต้องใช้ทั้งอุปโภค บริโภค จึงอยากให้เร่งแก้ไข

**นางพูมใจ ประทุมคำ**

**นายกองค์การบริหารส่วนตำบลกวางโจน**

-เรียนประธานสภา สมาชิกสภาทุกท่าน ขอขอบคุณสำหรับคำแนะนำที่สมาชิกทุกท่าน ได้เสนอและทางคณะผู้บริหารจะเร่งแก้ไขปัญหาในทุกๆด้านที่ทุกท่านได้เสนอมา

**๕.๑.๒ เรื่องแต่งตั้งคณะกรรมการจัดทำแผนพัฒนาท้องถิ่น ทั้งสามคณะ**

**นายประยงค์ ประชามอญ**

**ประธานสภา ฯ**

-เชิญปลัดองค์การบริหารส่วนตำบลกวางโจน ชี้แจงระเบียบกระทรวงมหาดไทย ว่าด้วยการ

จัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ แก้ไขเพิ่มเติม (ฉบับที่ ๒) พ.ศ. ๒๕๕๙ (ฉบับที่ ๓) พ.ศ. ๒๕๖๑ ขอเชิญครับ

**นายชลอ บุญเพ็ง**

**ปลัดองค์การบริหารส่วนตำบลกวางโจน**

-เรียนประธานสภา นายกองค์การบริหารส่วนตำบลกวางโจน สมาชิกสภาทุกท่าน ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ แก้ไขเพิ่มเติม (ฉบับที่ ๒) พ.ศ. ๒๕๕๙ (ฉบับที่ ๓) พ.ศ. ๒๕๖๑ โดยที่เป็นการสมควรปรับปรุงระเบียบกระทรวงมหาดไทยว่าด้วยการจัดทำและประสานแผนพัฒนาขององค์กรปกครองส่วนท้องถิ่น พ.ศ. ๒๕๔๒ ให้เป็นปัจจุบัน อาศัยอำนาจตามความในมาตรา ๕ มาตรา ๑๖ และมาตรา ๑๗ แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ รัฐมนตรีว่าการกระทรวงมหาดไทยจึงออกระเบียบไว้ ดังนี้

ข้อ ๔ ในระเบียบนี้ วรรค ๓ คณะกรรมการพัฒนาท้องถิ่น หมายความว่า คณะกรรมการพัฒนาองค์การบริหารส่วนจังหวัด คณะกรรมการพัฒนาเทศบาล คณะกรรมการพัฒนาเมืองพัทยา คณะกรรมการพัฒนาองค์กรบริหารส่วนตำบล และคณะกรรมการพัฒนาขององค์กรปกครองส่วนท้องถิ่นอื่นที่มีกฎหมายจัดตั้ง

คณะกรรมการสนับสนุนการจัดทำแผนพัฒนาท้องถิ่น หมายความว่า คณะกรรมการสนับสนุนการจัดทำแผนพัฒนาองค์การบริหารส่วนจังหวัด คณะกรรมการสนับสนุนการจัดทำแผนพัฒนาเทศบาล คณะกรรมการสนับสนุนการจัดทำแผนเมืองพัทยา คณะกรรมการสนับสนุนการจัดทำแผนพัฒนาองค์การบริหารส่วนตำบล และคณะกรรมการสนับสนุนการจัดทำแผนพัฒนาขององค์การบริหารส่วนตำบลอื่นที่มีกฎหมายจัดตั้ง

คณะกรรมการติดตามแผนและประเมินผลแผนพัฒนาท้องถิ่น หมายความว่า คณะกรรมการติดตามและประเมินผลแผนพัฒนาองค์การบริหารส่วนจังหวัด คณะกรรมการติดตามและประเมินผลแผนพัฒนาเทศบาล คณะกรรมการติดตามและประเมินผลแผนพัฒนาเมืองพัทยา คณะกรรมการติดตามและประเมินผลแผนพัฒนาองค์การบริหารส่วนตำบล และคณะกรรมการติดตามและประเมินแผนพัฒนาขององค์กรปกครองส่วนท้องถิ่นที่มีกฎหมายจัดตั้ง

แผนพัฒนาท้องถิ่น หมายความว่า แผนพัฒนาท้องถิ่นขององค์กรปกครองส่วนท้องถิ่น

แผนยุทธศาสตร์การพัฒนา (ยกเลิก)

แผนพัฒนาท้องถิ่น หมายความว่า แผนพัฒนาท้องถิ่นขององค์กรปกครองส่วนท้องถิ่น ที่กำหนด วิสัยทัศน์ ประเด็นยุทธศาสตร์ เป้าประสงค์ ตัวชี้วัด ค่าเป้าหมาย และกลยุทธ์ โดยสอดคล้องกับแผนพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด แผนพัฒนาอำเภอแผนพัฒนาตำบล แผนพัฒนาหมู่บ้านหรือแผนชุมชน อันมีลักษณะเป็นการกำหนดรายละเอียดแผนงานโครงพัฒนาที่จัดทำ ขึ้นสำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้าและให้หมายความรวมถึงการเพิ่มเติมหรือเปลี่ยนแปลงแผนพัฒนาท้องถิ่น

แผนการดำเนินงาน หมายความว่า แผนการดำเนินงานขององค์กรปกครองส่วนท้องถิ่นที่แสดงถึงรายละเอียดแผนงาน โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณ นั้น

ในการแต่งตั้งคณะกรรมการพัฒนาท้องถิ่น ประกอบด้วย หมวด ๑ องค์กรจัดทำแผนพัฒนาท้องถิ่น

ข้อ ๗ องค์กรจัดทำแผนพัฒนาท้องถิ่นขององค์กรปกครองส่วนท้องถิ่น ประกอบด้วย

๑.คณะกรรมการพัฒนาท้องถิ่น

๒.คณะกรรมการสนับสนุนการจัดทำแผนพัฒนาท้องถิ่น

ข้อ ๘ ให้ผู้บริหารท้องถิ่นแต่งตั้งคณะกรรมการพัฒนาท้องถิ่น ประกอบด้วย

๑.ผู้บริหารท้องถิ่น ประธานกรรมการ

๒.รองนายกองค์กรปกครองส่วนท้องถิ่น กรรมการ

๓.สมาชิกสภาท้องถิ่นที่สภาท้องถิ่นคัดเลือกจำนวนสามคน กรรมการ

๔.ผู้ทรงคุณวุฒิที่ผู้บริหารท้องถิ่นคัดเลือกจำนวนสามคน กรรมการ

๕.ผู้แทนภาคราชการและ/หรือรัฐวิสาหกิจที่ผู้บริหารท้องถิ่นคัดเลือกจำนวนไม่น้อยกว่าสามคน กรรมการ

๖.ผู้แทนประชาคมท้องถิ่นที่ประชาคมท้องถิ่นคัดเลือกจำนวนไม่น้อยกว่าสามคนแต่ไม่เกินหกคน

กรรมการ

๗.ปลัดองค์กรปกครองส่วนท้องถิ่น กรรมการและเลขานุการ

๘.หัวหน้าส่วนราชการที่มีหน้าที่จัดทำแผน ผู้ช่วยเลขานุการ

กรรมการตาม (๓)(๔)(๕)และ(๖) ให้มีวาระอยู่ในตำแหน่งคราละสี่ปี และอาจได้รับการคัดเลือกอีกก็ได้

ข้อ ๙ ให้ผู้บริหารท้องถิ่นแต่งตั้งคณะกรรมการสนับสนุนการจัดทำแผนพัฒนาท้องถิ่น ประกอบด้วย

๑.ปลัดองค์กรปกครองส่วนท้องถิ่น ประธานกรรมการ

๒.หัวหน้าส่วนราชการบริหารขององค์กรปกครองส่วนท้องถิ่น กรรมการ

๓.ผู้แทนประชาคมท้องถิ่นที่ประชาคมท้องถิ่นคัดเลือกจำนวนสามคน กรรมการ

๔.หัวหน้าส่วนการบริหารที่มีหน้าที่จัดทำแผน กรรมการและเลขานุการ

๕.เจ้าหน้าที่วิเคราะห์นโยบายและแผนหรือพนักงานส่วนท้องถิ่นที่ผู้บริหารท้องถิ่นมอบหมาย ผู้ช่วยเลขานุการ

กรรมการตาม (๓)ให้มีวาระอยู่ในตำแหน่งคราวละสี่ปีและอาจได้รับการคัดเลือกอีกก็ได้ จึงนำเรียนให้ทราบ ขอบคุณครับ

**นายประยงค์ ประชามอญ**

**ประธานสภา ฯ**

-เชิญท่านสมาชิกสภาองค์การบริหารส่วนตำบลกวางโจน ซักถามและเสนอรายชื่อเพื่อแต่งตั้ง

คณะกรรมการต่อไป เชิญทุกท่านเสนอครับ

คณะกรรมการจัดทำแผนพัฒนาท้องถิ่น

**นางสุนัดดา สุริยันต์**

**ส.อบต. ม.1**

-เรียนประธานสภา นายกองค์การบริหารส่วนตำบลกวางโจน สมาชิกสภาทุกท่าน ขอเสนอ

นางลัดดาพร พันธ์สง่า ส.อบต. ม.12

ผู้รับรอง ๑. นายสมพิศ ผมเวียง ส.อบต. ม.๖

๒. นางสำราญ บุญจิตร ส.อบต. ม.11

**นายสมฤทธิ์ รัตนประทุม**

**ส.อบต. ม.18**

-เรียนประธานสภา นายกองค์การบริหารส่วนตำบลกวางโจน สมาชิกสภาทุกท่าน ขอเสนอ

นายสำเรียง เชื้ออ่อน ส.อบต. ม.14

ผู้รับรอง ๑.นายพินิจ อุปมัย ส.อบต. ม.16

๒.นายบุญยัง โพธิ์พรหม ส.อบต. ม.8

**นางเมตร นิลบรรพต**

**ส.อบต. ม.15**

-เรียนประธานสภา นายกองค์การบริหารส่วนตำบลกวางโจน สมาชิกสภาทุกท่าน ขอเสนอ

นายบุญยัง โพธิ์พรหม ส.อบต. ม.8

ผู้รับรอง ๑.นายอัตถะยา เสือเขียว ส.อบต. ม.7

๒.นายสมบูรณ์ เกิดมงคล ส.อบต. ม.5

คณะกรรมการติดตามและประเมินผลแผนพัฒนาท้องถิ่น

**นายสมชาย อ่อนอุทัย**

**ส.อบต. ม.2**

-เรียนประธานสภา นายกองค์การบริหารส่วนตำบลกวางโจน สมาชิกสภาทุกท่าน ขอเสนอ

นายเสน่ห์ พรหมประเสริฐ ส.อบต. ม.10

ผู้รับรอง ๑.นางสำราญ บุญจิตร ส.อบต. ม.11

๒.นางลัดดาพร พันธ์สง่า ส.อบต. ม.12

**นายบุญยัง โพธิ์พรหม**

**ส.อบต. ม.8**

-เรียนประธานสภา นายกองค์การบริหารส่วนตำบลกวางโจน สมาชิกสภาทุกท่าน ขอเสนอ

นายนิยม มิ่งภูเขียว ส.อบต. ม.3

ผู้รับรอง ๑.นายพิทักษ์ โคตรภูเขียว ส.อบต. ม.4

๒. นายสมบูรณ์ เกิดมงคล ส.อบต. ม.5

**นายนิยม มิ่งภูเขียว**

**ส.อบต. ม.3**

-เรียนประธานสภา นายกองค์การบริหารส่วนตำบลกวางโจน สมาชิกสภาทุกท่าน ขอเสนอ

นายสมพิศ ผมเวียง ส.อบต. ม.6

ผู้รับรอง ๑. นายอัตถะยา เสือเขียว ส.อบต. ม.7

๒. นายบุญยัง โพธิ์พรหม ส.อบต. ม.8

**นายประยงค์ ประชามอญ**

**ประธานสภา ฯ**

-เมื่อไม่มีสมาชิกสภาองค์การบริหารส่วนตำบลกวางโจน เสนอรายชื่ออีก จึงมีมติที่ประชุม เพื่อ

จะได้ดำเนินการแต่งตั้งต่อไป

**ที่ประชุม** - มีมติเห็นชอบในการเสนอรายชื่อ

**๕.๑.๓ เรื่องพิจารณาความเห็นชอบการขออนุญาตเข้าทำประโยชน์ในเขตป่า ตามมาตรา**

**๕๔ แห่งพระราชบัญญัติป่าไม้ พุทธศักราช ๒๔๘๔**

**นายประยงค์ ประชามอญ**

**ประธานสภา ฯ**

-ตามมติคณะรัฐมนตรี เมื่อวันที่ ๒๓ มิถุนายน ๒๕๖๓ และมติคณะรัฐมนตรี เมื่อวันที่ ๑๑ พฤษภาคม ๒๕๖๔ ผ่อนผันให้หน่วยงานราชการหรือหน่วยงานอื่นใด ที่จะกระทำการใด ๆ ในพื้นที่เขตป่า ตามมาตรา ๕๔ แห่งพระราชบัญญัติป่าไม้ พุทธศักราช ๒๔๘๔ ยื่นเอกสารการขออนุญาตเข้าทำประโยชน์ ในเขตป่าตามมาตรา ๕๔ กองช่างได้ทำเอกสารการขออนุญาตเข้าทำประโยชน์ในเขตป่า ตามมาตรา ๕๔ แห่ง พรบ.ป่าไม้ ๒๔๘๔ ประกอบไปด้วย

๑.ใบขออนุญาต

๒.สำเนาบัตรประจำตัวประชาชนหรือสำเนาบัตรประจำตัวตามกฎหมายถึงกำหนด

๓.สำเนาทะเบียนบ้าน

๔.แผนที่สังเขปและแผนที่ระวาง มาตราส่วน ๑:๕๐,๐๐๐

๕.รายละเอียดโครงการที่ขออนุญาต พร้อมแปลน หรือกิจกรรม

๖.บันทึกยินยอมแก้ไขปัญหาเกี่ยวกับราษฎร

ทั้งหมด จำนวน ๑๓๑ คำขอ แต่ยังขาดเอกสาร หลักฐานที่แสดงผลการพิจารณาให้ความเห็นชอบจากสภาท้องถิ่น จึงได้นำเข้าประชุมสภาเพื่อให้พิจารณาให้ความเห็นชอบในการยื่นเอกสารเข้าทำประโยชน์ในเขตป่า แห่ง พรบ.ป่าไม้ ๒๔๘๔ ตามเอกสารที่ได้แจกให้ทุกท่านได้พิจารณาตามสมควร

**นายประยงค์ ประชามอญ**

**ประธานสภา ฯ**

-ขอให้ท่านได้เสนอความคิดเห็น ข้อเสนอแนะในการขออนุญาตเรื่องพิจารณาความเห็นชอบ

การขออนุญาตเข้าทำประโยชน์ในเขตป่า ตามมาตรา ๕๔ แห่งพระราชบัญญัติป่าไม้ พุทธศักราช ๒๔๘๔

**มติที่ประชุม** -ที่ประชุมพิจาณาอนุมัติให้ องค์การบริหารส่วนตำบลกวางโจน ยื่นเอกสารการขออนุญาตเข้าทำประโยชน์ให้เขตป่าตามมาตรา ๕๔ แห่ง พรบ.ป่าไม้ ๒๔๘๔ ต่อศูนย์ป่าไม้ชัยภูมิ

**๕.๑.๔ เรื่องแต่งตั้งคณะกรรมการกองทุนหลักประกันสุขภาพองค์การบริหารส่วนตำบลกวางโจน**

**นายประยงค์ ประชามอญ**

**ประธานสภา ฯ**

-ขอเชิญท่านสมาชิกสภาองค์การบริหารส่วนตำบลกวางโจน ได้เสนอรายชื่อ และขอเชิญท่านปลัดองค์การบริหารส่วนตำบลกวางโจน ชี้แจงระเบียบในการแต่งตั้งคณะกรรมการกองทุนหลักประกันสุขภาพองค์การบริหารส่วนตำบลกวางโจน ขอเรียนเชิญครับ

**นายชลอ บุญเพ็ง**

**ปลัดองค์การบริหารส่วนตำบลกวางโจน**

ตามประกาศคณะกรรมการหลักประกันสุขภาพแห่งชาติ เรื่อง หลักเกณฑ์เพื่อสนับสนุนให้องค์กรปกครองส่วนท้องถิ่นดำเนินงานและบริหารจัดการระบบหลักประกันสุขภาพในระดับท้องถิ่นหรือพื้นที่ พ.ศ.๒๕๖๑ โดยที่เป็นการสมควรปรับปรุงหลักเกณฑ์เพื่อสนับสนุนให้องค์กรปกครองส่วนท้องถิ่นดำเนินงานและบริหารจัดการระบบหลักประกันสุขภาพในระดับท้องถิ่นหรือพื้นที่

ข้อ ๔ ในประกาศนี้

องค์กรปกครองส่วนท้องถิ่น หมายความว่า องค์การบริหารส่วนตำบล ตามกฎหมายว่าด้วยสภาตำบลและองค์การบริหารส่วนตำบล เทศบาลตามกฎหมายว่าด้วยเทศบาล หรือองค์กรปกครองส่วนท้องถิ่นรูปแบบอื่นที่มีกฎหมายจัดตั้ง ที่ได้รับการสนับสนุนให้ดำเนินงานและบริหารจัดการระบบหลักประกันสุขภาพในระดับท้องถิ่นหรือพื้นที่ แต่ไม่ให้ความหมายรวมถึงกรุงเทพมหานคร

กองทุนหลักประกันสุขภาพ หมายความว่า กองทุนหลักประกันสุขภาพในระดับท้องถิ่นหรือพื้นที่ เพื่อการสร้างเสริมสุขภาพ การป้องกันโรค การฟื้นฟูสมรรถภาพ และการรักษาพยาบาลระดับปฐมภูมิเชิงรุกที่จำเป็นต่อสุขภาพและการดำรงชีวิต

คณะกรรมการกองทุน หมายความว่า คณะกรรมการกองทุนหลักประกันสุขภาพ

ข้อ ๖ ให้องค์กรปกครองส่วนท้องถิ่น เป็นผู้ดำเนินงานและบริหารจัดการระบบหลักประกันสุขภาพในระดับท้องถิ่นหรือพื้นที่ โดยให้มีกองทุนหลักประกันสุขภาพที่มีวัตถุประสงค์เพื่อสนับสนุนและสงเสริมการจัดบริการสาธารณสุขของหน่วยบริการ สถานบริการ หน่วยงานสาธารณสุข หน่วยงานอื่น องค์กรหรือกลุ่มประชาชน เพื่อให้บุคคลสามารถเข้าถึงบริการสาธารณสุขได้อย่างทั่วถึงและมีประสิทธิภาพมากขึ้น โดยส่งเสริมกระบวนการมีส่วนร่วมตามความพร้อม ความเหมาะสมและความต้องการของประชาชนในท้องถิ่น ทั้งนี้ ตามหลักเกณฑ์ในการประกาศนี้และมติคณะกรรมการหลักประกันสุขภาพแห่งชาติ

ข้อ ๑๒ ให้มีคณะกรรมการกองทุนหลักประกันสุขภาพ ประกอบด้วย

๑.ผู้บริหารสูงสุดขององค์กรปกครองส่วนท้องถิ่น เป็นประธานกรรมการ

๒.ผู้ทรงคุณวุฒิในท้องถิ่น จำนวนสองคน เป็นกรรมการ

๓.สมาชิกสภาองค์กรปกครองส่วนท้องถิ่นที่สภาองค์กรปกครองส่วนท้อถิ่นมอบหมาย

จำนวนสองคน เป็นกรรมการ

๔.หัวหน้าหน่วยบริหารปฐมภูมิที่จัดบริหารสาธารณสุข ในท้องถิ่น ที่คัดเลือกกันเอง

จำนวนไม่เกินสองคน เป็นกรรมการ

๕.อาสาสมัครสาธารณสุขประจำหมู่บ้านในท้องถิ่น ที่คัดเลือกกันเอง จำนวนไม่เกิน

สองคน เป็นกรรมการ

๖.ผู้แทนหมู่บ้านหรือชุมชนที่ประชาชนในหมู่บ้านหรือชุมชนคัดเลือกกันเอง จำนวนไม่

เกินห้าคน เป็นกรรมการ

๗.ผู้แทนของศูนย์ประสานงานหลักประกันสุขภาพประชาชน หรือหน่วยรับเรื่อง

ร้องเรียนอิสระ ที่อยู่ในท้องถิ่นนั้น (ถ้ามี) เป็นกรรมการ

๘.ปลัดองค์กรปกครองส่วนท้องถิ่น เป็นกรรมการและเลขานุการ

๙.ผู้อำนวยการ หรือหัวหน้ากองสาธารณสุขและสิ่งแวดล้อม หรือส่วนสาธารณสุข

หรือที่เรียกชื่ออื่นขององค์กรปกครองส่วนท้องถิ่นหรือเจ้าหน้าที่อื่นที่ผู้บริหารสูงสุด

ขององค์กรปกครองส่วนท้องถิ่นมอบหมาย เป็นกรรมการและผู้ช่วยเลขานุการ

๑๐.หัวหน้าหน่วยงานคลังหรือเจ้าหน้าที่ของหน่วยงานคลังที่ผู้บริหารสูงสุดขององค์กร

ปกครองส่วนท้องถิ่นมอบหมาย เป็นกรรมการและผู้ช่วยเลขานุการ

ให้สาธารณสุขอำเภอ หัวหน้าหน่วยบริการประจำที่จัดบริการสาธารณสุขในพื้นที่ และท้องถิ่นอำเภอเป็นปรึกษาคณะกรรมการกองทุน

การคัดเลือกกรรมการตาม (๔) (๕) และ(๖) ให้เป็นไปตามหลักเกณฑ์ที่สำนักงานกำหนดให้กรรมการตาม (๑) (๓) (๔) (๕) (๖) (๗) (๘) (๙) และ(๑๐) ประชุมคัดเลือกกรรมการตาม (๒) จำนวนสองคน จากผู้ทรงคุณวุฒิในท้องถิ่น

เมื่อได้คณะกรรมการที่มาจากการคัดเลือก ได้ผู้บริหารสูงสุดขององค์กรปกครองส่วนท้องถิ่นเป็นผู้ออกคำสั่งแต่งตั้งเป็นคณะกรรมการกองทุน และแจ้งให้สำนักงานหลักประกันสุขภาพแห่งชาติเขตทราบต่อไป จึงนำเรียนมาเพื่อทราบ และให้ทุกท่านได้เสนอรายชื่อสมาชิกสภาองค์การบริหารส่วนตำบลกวางโจน จำนวน ๒ ท่าน เพื่อแต่งตั้งเป็นคณะกรรมการ ต่อไป เชิญทุกท่านครับ

**นายสำเรียง เชื้ออ่อน**

**ส.อบต. ม.14**

-เรียนประธานสภา นายกองค์การบริหารส่วนตำบลกวางโจน สมาชิกสภาทุกท่าน ขอเสนอ

นายพิทักษ์ โคตรภูเขียว ส.อบต. ม.4

ผู้รับรอง ๑.นายพลวัตร ธีรโชติพันธุ์ ส.อบต. ม.17

๒.นายสมฤทธิ์ รัตนประทุม ส.อบต. ม.18

**นางเมตร นิลบรรพต**

**ส.อบต. ม.15**

-เรียนประธานสภา นายกองค์การบริหารส่วนตำบลกวางโจน สมาชิกสภาทุกท่าน ขอเสนอ

นายนิยม มิ่งภูเขียว ส.อบต. ม.3

ผู้รับรอง ๑.นายอัตถะยา เสือเขียว ส.อบต. ม.7

๒.นายบุญยัง โพธิ์พรหม ส.อบต. ม.8

**นายประยงค์ ประชามอญ**

**ประธานสภา ฯ**

-เมื่อไม่มีสมาชิกสภาองค์การบริหารส่วนตำบลกวางโจน เสนอรายชื่ออีก จึงมีมติที่ประชุม เพื่อ

จะได้ดำเนินการแต่งตั้งต่อไป

**ที่ประชุม** - มีมติเห็นชอบในการเสนอรายชื่อ

**๕.๑.๕ เรื่องแต่งตั้งคณะกรรมการสภา คณะกรรมการตรวจรายงานการประชุม**

**นายประยงค์ ประชามอญ**

**ประธานสภา ฯ**

-ขอเชิญปลัดองค์การบริหารส่วนตำบลกวางโจน ชี้แจงระเบียบกระทรวงมหาดไทย ว่า

ด้วยข้อบังคับการประชุมสภาท้องถิ่น เรื่องของการแต่งตั้งคณะกรรมการสภา คณะกรรมการตรวจรายงานการประชุมสภา

**นายชลอ บุญเพ็ง**

**เลขานุการสภา ฯ**

-ระเบียบกระทรวงมหาไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไข

เพิ่มเติมถึง (ฉบับที่ ๒) พ.ศ. ๒๕๕๔ อาศัยอำนาจตามความในมาตรา ๖ และมาตรา ๒๖ แห่งพระราชบัญญัติองค์การบริหารส่วนจังหวัด พ.ศ. ๒๕๔๐ มาตรา ๒๓ และมาตรา ๗๗ แห่งพระราชบัญญัติเทศบาล พ.ศ. ๒๔๙๖ มาตรา ๕ และมาตรา ๕๒ วรรคหนึ่งแห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๔) พ.ศ. ๒๕๔๖ รัฐมนตรีว่าการกระทรวงมหาดไทยจึงออกระเบียบไว้ดังนี้ หมวดที่ ๘ คณะกรรมการสภาท้องถิ่น ข้อ ๑๐๕ ภายใต้บังคับข้อ ๑๐๓ และข้อ ๑๐๔ สภาท้องถิ่นมีอำนาจเลือกสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นชุดต่าง ๆ ตามความจำเป็นแก่กิจการในหน้าที่ของสภาท้องถิ่นดังนี้

๑.คณะกรรมการสามัญประจำสภาองค์การบริหารส่วนจังหวัด

๒.คณะกรรมการตราจรายงานการประชุม

๓.คณะกรรมการแปรญัตติร่างข้อบัญญัติ

๔.คณะกรรมการอื่น ๆ ตามที่สภาท้องถิ่นเห็นควร

- ถ้ามีความจำเป็นคณะกรรมการแต่ละคณะอาจตั้งคณะอนุกรรมการพิจารณารายละเอียดใน

กิจการซึ่งเป็นหน้าที่ของคณะกรรมการสภาท้องถิ่นแล้วเสนอรายงานต่อคณะกรรมการสภาท้องถิ่นพิจารณา และลำดับต่อไป ขอให้ท่านสมาชิกสภาองค์การบริหารส่วนตำบลกวางโจน ได้เสนอรายงานเพื่อแต่งตั้งคณะกรรมการตรวจรายงานการประชุมต่อไป

**นายประยงค์ ประชามอญ**

**ประธานสภา ฯ**

- เชิญท่านสมาชิกสภาองค์การบริหารส่วนตำบลกวางโจน เสนอรายชื่อเพื่อแต่งตั้งคณะกรรมการตรวจรายงานการประชุม ขอเชิญครับ

**ระเบียบวาระที่ ๖ เรื่อง อื่นๆ (ถ้ามี)**

**นางสุนัดดา สุริยันต์**

**ส.อบต. ม.1**

-เรียนประธานสภา นายกองค์การบริหารส่วนตำบลกวางโจน สมาชิกสภาทุกท่าน ขอเสนอให้

ส่งเอกสาร หนังสือราชการที่จะทำการประชุมให้ผู้ร่วมประชุมได้รับทราบและได้หนังสือเพื่อได้ทำการตรวจหรือเตรียมการในการประชุมด้วย และอีกเรื่องเป็นเรื่องไฟฟ้าเส้น 201

**นางเมตร นิลบรรพต**

**ส.อบต. ม.15**

-เรียนประธานสภา นายกองค์การบริหารส่วนตำบลกวางโจน สมาชิกสภาทุกท่าน ขอสอบถาม

เรื่องไฟส่องสว่างภายในหมู่บ้าน ฝากในการบริหารจัดการด้วย ซึ่งเป็นปัญหาความเดือดร้อนของประชาชน

**นายบุญยัง โพธิ์พรหม**

**ส.อบต. ม.8**

-เรียนประธานสภา นายกองค์การบริหารส่วนตำบลกวางโจน สมาชิกสภาทุกท่าน ขอเสนอ

เรื่องไมค์ในที่ประชุม เนื่องจากไม่เพียงพอในการประชุม หรือเสนอในที่ประชุม อีกทั้งเครื่องเสียงในที่ประชุมถึงระยะเวลากำหนดในการซ่อมบำรุงรักษาให้มีประสิทธิภาพตามปกติ ขอบคุณครับ

**นายประยงค์ ประชามอญ**

**ประธานสภาฯ**

-มีสมาชิกท่านใดจะสอบถามเพิ่มเติมหรือมีเรื่องอื่นๆ ที่เสนอที่ประชุมอีกหรือไม่ (ให้เวลา) ถ้าไม่มี....ขอขอบคุณสมาชิกทุกท่านที่มาร่วมประชุมใน.....ครั้งนี้ ขอปิดประชุม

ปิดประชุมเวลา ๑๖.๐๐ น.

ชลอ บุญเพ็ง

(นายชลอ บุญเพ็ง)

เลขานุการสภาองค์การบริหารส่วนตำบลกวางโจน

ผู้จด/บันทึกรายงานการประชุม

**คณะกรรมการตรวจบันทึกรายงานการประชุม**

(ลงชื่อ) นายโสภิญ กันหาเขียว ประธานกรรมการตรวจรายงานการประชุม

(นายโสภิญ กันหาเขียว)

(ลงชื่อ) นายสมชาย อ่อนอุทัย กรรมการตรวจรายงานการประชุม

(นายสมชาย อ่อนอุทัย)

(ลงชื่อ) นายสมพิศ ผมเวียง กรรมการตรวจรายงานการประชุม


(นายสมพิศ ผมเวียง )

(ลงชื่อ) นายพินิจ อุปมัย กรรมการตรวจรายงานการประชุม

(นายพินิจ อุปมัย)

(ลงชื่อ) นายพลวัตร ธีรโชติพันธุ์ เลขานุการตรวจรายงานการประชุม

(นายพลวัตร ธีรโชติพันธุ์ )

ขอรับรองรายงานการประชุม การประชุมองค์การบริหารส่วนตำบลกวางโจน สมัยสามัญ สมัย

ที่ ๑/๒๕๖๕ เมื่อวันที่ ๑๑ กุมภาพันธ์ ๒๕๖๕

(ลงชื่อ) ผู้รับรองบันทึกการประชุม

(นายประยงค์ ประชามอญ)

ประธานสภาองค์การบริหารส่วนตำบลกวางโจน

วันศุกร์ ที่ ๑๑ เดือนกุมภาพันธ์ พ.ศ. ๒๕๖๕